TERVEZET

MEGBÍZÁSI SZERZŐDÉS INGATLANKÖZVETÍTÉSRE

amely létrejött egyrészről:

MEGBÍZÓ:

Név: ___
születési hely, idő: ___
anyja neve: ___
kapcsolattartási adatok (telefonszám, e-mail cím): ___
képviseli: ___ (amennyiben meghatalmazott jár el)

és 

MEGBÍZOTT:

Név: ___
székhely: ___
cégjegyzékszám: ___
nyilvántartási szám: ___ (ha e.v.)
képviseli: ___
kapcsolattartási adatok (telefonszám, e-mail cím): ___


(A Megbízó és a Megbízott a továbbiakban együtt: „Felek”)

között az alulírott napon és helyen az alábbi feltételekkel:

1 A MEGBÍZÁS TÁRGYA
1.1 Megbízó megbízza Megbízottat, hogy a jelen szerződés 1.2. pontjában meghatározott Ingatlan tulajdonjogának átruházása érdekében ingatlanközvetítőként eljárjon.
1.2 Az ingatlan adatai:
Alapterület: ___

Telekterület: ___

Irányítószám: ___

Település: ___

Utca, házszám: ___

Emelet: ___

Ajtó: ___

Helyrajzi szám: ___

Energiatanúsítvány száma: ___

Energetikai besorolás: ___

Az Ingatlan típusa: családi ház/lakás

Értékesítendő tulajdoni hányad: ___.

1.3 Ingatlan terhei: (a megfelelő aláhúzandó)
1.3.1 per, teher-és igénymentes
1.3.2 haszonélvezettel terhelt
1.3.3 jelzáloggal terhelt
1.3.4 elővásárlási joggal terhelt
1.3.5 egyéb: _____________________________________________________________________.
1.4 Ingatlan irányára: _____________ Ft, azaz _____________ forint. Az irányár jelenti azt az árat, amelyen a Megbízott az Ingatlant hirdetheti.
1.5 A Megbízó kijelenti és szavatol azért, hogy

1.5.1 az Ingatlan 1/1 tulajdoni hányadban a saját tulajdona, vagy

1.5.2 rendelkezik az Ingatlan többi tulajdonosának, haszonélvezeti joggal terhelt ingatlan esetén a haszonélvezőnek a jelen megbízási szerződés megkötéséhez szükséges hozzájárulásával. 

2 A FELEK JOGAI ÉS KÖTELEZETTSÉGEI
2.1 Az 1.1 pont szerinti ingatlanközvetítői tevékenység magában foglalja különösen: 
· Az Ingatlannak minden lehetséges és a Megbízott által szükségesnek ítélt módon – beleértve az írott sajtót, az internetet, illetve egyéb csatornákat – hirdetését,
· a szükséges tájékoztatások és felvilágosítások nyújtását mind a Megbízó, mind az érdeklődők számára,
· nyilvántartás vezetését az érdeklődőkről,
· az Ingatlan igény szerinti bemutatását, valamint
· a szerződéses tárgyalások lebonyolításában való közreműködést.
2.2 A Megbízott köteles a megbízást a Megbízó érdekeinek megfelelően, szakszerűen, legjobb tudása szerint ellátni.
2.3 A Megbízott köteles minden lényeges kérdésben a Megbízót folyamatosan tájékoztatni, illetve az érdeklődőknek az Ingatlanra vonatkozó minden lényeges körülményről szakszerű tájékoztatást adni az adásvételi szerződés sikeres megkötése érdekében.
2.4 A Felek megállapodnak, hogy a jelen megbízás hatálya alatt a Megbízott jogosult az érdeklődők által akár írásban, akár elektronikus úton tett vételi ajánlat átvételére.
2.5 Megbízó köteles a megbízotti eredményes teljesítéshez szükséges adatokat és információkat, okiratokat kellő időben és módon teljeskörűen a Megbízott rendelkezésére bocsátani. 
2.6 Megbízó köteles lehetővé tenni, hogy előre egyeztetett időpontban a Megbízott az Ingatlant bemutathassa az érdeklődőknek. Megbízó köteles az Ingatlan bemutatások alkalmával személyesen vagy képviselője útján jelen lenni, kivéve abban az esetben, ha az Ingatlan bemutatásához kulcsot biztosít Megbízott részére. Az ingatlan kulcsainak Megbízott részére történő átadásáról a Felek külön jegyzőkönyvet vesznek fel.
2.7 Megbízó köteles haladéktalanul tájékoztatni a Megbízottat, amennyiben a jelen szerződés megkötését követően az Ingatlan vonatkozásában bármilyen per-, teher- vagy igény kerül bejegyzésre az ingatlan-nyilvántartásban, illetve, ha az Ingatlan állaga bármely okból időközben a rendeltetésszerű használat által indokolható mértéket meghaladóan romlik.
2.8 A Felek rögzítik, hogy a Megbízó jelen megbízás hatálya alatt is jogosult az Ingatlant saját maga hirdetni és értékesíteni, valamint a Megbízotton kívül harmadik személynek a jelen megbízással azonos tárgyban megbízást adni.
3 [bookmark: _heading=h.uol00ih4aoaa]A MEGBÍZÁSI DÍJ ÉS A KÖLTSÉGTÉRÍTÉS
3.1 A megbízás teljesítése esetén a Megbízó megbízási díjra válik jogosulttá, amely tartalmazza a közvetítés díját és a Megbízott valamennyi költségét. A megbízási díj mértéke:
3.1.1 bruttó _____________ Ft, azaz _____________ forint, vagy
3.1.2 az ingatlan vételárának (bruttó) __ %-a (______ százaléka).
3.2 A megbízási díj – számviteli bizonylat alapján – a Felek megállapodása alapján a Megbízott bankszámlájára történő átutalással vagy készpénzben teljesítendő.
3.3 A megbízást a Felek abban az esetben tekintik teljesítettnek, ha a jelen megbízási szerződés hatálya alatt:
(i) a Megbízott által közvetített személlyel a Megbízó tulajdonjog átruházásra irányuló szerződést köt, ideértve az előszerződés megkötését is, 
(ii) amennyiben jogszabály és/vagy szerződés alapján harmadik személynek elővásárlási joga áll fenn az Ingatlan vonatkozásában és ezen harmadik személy a Megbízott által közvetített személy vételi ajánlatából kifolyólag él és e harmadik személlyel a Megbízó tulajdonjog átruházására irányuló szerződést köt, vagy
(iii) Megbízó az érdeklődő által tett teljes bizonyító erejű magánokiratba foglalt vételi ajánlatát az ajánlati kötöttségi időn belül teljes bizonyító erejű magánokiratba foglalt elfogadó nyilatkozatával elfogadta.
3.4 A Felek megállapodnak továbbá, hogy a megbízást abban az esetben is teljesítettnek tekintik, ha a jelen megbízási szerződés megszűnését követő 12 hónapon belül a Megbízó a Megbízott által közvetített személlyel a Megbízó tulajdonjog átruházásra irányuló szerződést köt, ideértve az előszerződés megkötését is.
3.5 A Megbízott által közvetített személynek az a természetes személy, jogi személy vagy jogi személyiséggel nem rendelkező jogképes szervezet minősül, aki a Megbízott jelen megbízás szerinti tevékenysége nyomán szerzett tudomást az Ingatlan értékesítéséről és erről a Megbízott számára írásbeli nyilatkozatot tett (pl. megtekintési nyilatkozat).
3.6 A Felek megállapodnak, hogy a megbízási szerződést akkor is teljesítettnek tekintik, ha a 3.3 pont szerinti jogügyletek valamelyike nem, vagy nem kizárólag a Megbízott által közvetített személlyel, hanem annak hozzátartozójával, és/vagy olyan nem természetes személlyel jön létre, melynek a Megbízott által közvetített személy, vagy akár a hozzátartozója a tagja, a tisztségviselője, vagy egyéb módon érdemben befolyással bír a működésére (pl. közvetett tulajdonlás, közvetett irányítás).
3.7 A megbízási díj esedékessége: az Ingatlan tulajdonjogának átruházására irányuló szerződés vagy előszerződés megkötésének napjától számított ___ naptári nap. A Felek rögzítik, hogy a jelen megbízási szerződés 3.3 pontjának (iii) pontja esetén a fizetési határidő kezdő napja az elfogadó nyilatkozat hatályosulásának napja.
4 A MEGBÍZÁS IDŐTARTAMA
4.1 A Felek a jelen megbízási szerződést annak mindkét Fél általi aláírásának napjától kezdődő hatállyal határozatlan időtartamra kötik.
4.2 Jelen megbízási szerződés megszűnik, ha:
(i) a megbízást a Megbízott teljesíti,
(ii) az Ingatlant a Megbízó értékesíti,
(iii) bármelyik Fél írásbeli jognyilatkozattal felmondja.
4.3 Amennyiben jelen szerződés nem a Megbízott üzlethelyiségében jön létre, úgy felek rögzítik, hogy a 45/2014. (II.26.) Korm. rendelet értelmében Megbízó a jelen szerződéstől az aláírástól számított 14 napon belül indokolás nélkül elállhat. Az elállást írásban kell közölni a Megbízottal. Amennyiben a Megbízott a szerződés teljesítését már megkezdte, úgy a Megbízó az aláírástól számított 14 napon belül - a Megbízott ésszerű költségeinek megtérítése mellett - indokolás nélkül felmondhatja a szerződést. E nyilatkozatát a Megbízó a fent hivatkozott Korm. rendelet 2. sz. mellékletében található minta vagy az erre vonatkozó egyéb egyértelmű, írásos nyilatkozattal teheti meg elektronikusan, vagy a Megbízott székhelyére címzett postai küldemény útján.
4.4 A Megbízott tájékoztatja a Megbízót, hogy a fogyasztókkal szembeni tisztességtelen kereskedelmi gyakorlat tilalmáról szóló törvény szerinti magatartási kódex nem áll rendelkezésre, valamint a Megbízó - jogvita esetén - jogosult az alábbi, illetékes békéltető testülethez fordulni:
4.4.1 Békéltető testület neve: _________________________________
4.4.2 Békéltető testület címe: _________________________________
5 ADATKEZELÉS
5.1 A Megbízott jogosult, a jogszabályok által előírt esetben pedig köteles a hatósági nyilvántartásokból való adatigénylés útján ellenőrizni a Megbízó és jognyilatkozat tételére meghatalmazott képviselőik azonosításához szükséges adatokat. A Megbízott az így megismert adatokat a jogszabályok által előírt cél érdekében és korlátozásoknak megfelelően jogosult kezelni. A megbízott az adatellenőrzésről és az adatkezelés részleteiről a jelen szerződés aláírásával egyidejűleg tájékoztatja a Megbízót. A Megbízó az adatellenőrzéshez és adatkezeléshez ezennel hozzájárul, és kijelenti, hogy beszerezte a jognyilatkozat tételére meghatalmazott képviselői hozzájárulását is.
6 EGYEBEK
6.1 A Megbízott kijelenti, hogy ingatlanközvetítői tevékenység végzésére jogosult, az üzletszerűen végzett ingatlanközvetítői, valamint üzletszerű ingatlanvagyon-értékelő és közvetítői tevékenység folytatásának feltételeiről, az eljárás részletes szabályairól szóló jogszabályban meghatározott bejelentést megtette, az 1993. évi LXXVIII. törvény 64/D. pontja szerinti ingatlanközvetítői névjegyzékben szerepel.
6.2 A Felek megállapodnak, hogy a Megbízott az általa a megbízási szerződésben vállalt feladatok teljesítéséhez almegbízottakat (teljesítési segéd) vehet igénybe és ezeknek további megbízásokat adhat. A Megbízott az almegbízott magatartásáért úgy felel, mintha az általa elvégzett feladatokat maga végezte volna el.
6.3 Jelen megbízási szerződés csak a Felek kölcsönös megegyezése alapján, írásban módosítható.
6.4 A megbízási szerződésben nem szabályozott kérdésekben a Ptk. és a kapcsolódó egyéb jogszabályok az irányadóak.

(Helyszín), 202_. ______________ __. 

